text: [{"text_idx": "#000005", "text": "Signhild V. Johannesen, varaborgarstjo\u0301ri og forkvinna i\u0301 Mentanarnevndini, umbo\u00f0ar Klaksvi\u0301kar kommunu a\u0301 Oyggjaleikunum a\u0301 Gibraltar, har hon serliga fylgir luttakarunum u\u0301r okkara \u00f8ki. Hon er ikki einsam\u00f8ll, ti\u0301 einir 60 nor\u00f0oyingar eru komnir at fylgja vi\u00f0 leikunum, ha\u00f0ani luttakarar eru i\u0301 judo, fr\u00e6lsum i\u0301tro\u0301tti, badminton, kurvabo\u0301lti og svimjing."}, {"text_idx": "#000006", "text": "H\u00e6ddarpunkti\u00f0 hja\u0301 Singhildi higartil var seinnapartin i\u0301 gja\u0301r i\u0301 judo-h\u00f8llini, har Maiken Bringsberg vann bronsu i\u0301 kappingini fyri kvinnur, sum viga minni enn 52 kg. Dystirnir hja\u0301 henni vo\u0301ru sera t\u00e6ttir, og kenslurnar vo\u0301ru uttan a\u0301 hja\u0301 teimum flestu, ta\u0301 hon i\u0301 tveimum f\u00f8rum avgj\u00f8rdi dystir til si\u0301n fyrimun, ta\u0301 ti\u0301\u00f0in i\u0301 grundini var farin, skrivar Klaksvi\u0301kar kommuna."}, {"text_idx": "#000007", "text": "Fyrradagin var\u00f0 ein partur av degnum bru\u0301ktur a\u0301 ny\u0301gj\u00f8rda \u00f8kinum til fr\u00e6lsan i\u0301tro\u0301tt, har millum onnur Julian Gregersen, Maria Biskopst\u00f8 og Oddv\u00f8r Josephsen runnu innlei\u00f0andi og vo\u0301ru sera stutt fra\u0301 finalupla\u0301ssum. Fylgt var eisini vi\u00f0 li\u00f0kappingini i\u0301 badminton, har Lena Maria Joensen er partur av ho\u0301pinum, sum i\u0301 gja\u0301r vann seg vi\u0301\u00f0ari til ha\u0301lvfinaluna og i\u0301 l\u00f8tuni stri\u0301\u00f0ist fyri einum bronsuhei\u00f0ursmerki i\u0301 dysti i\u0301mo\u0301ti li\u00f0num av Man."}]